מדובר בעסקה הגדולה ביותר אי פעם של חברה ישראלית, ויגודמן: "טבע חזקה מאי פעם"
עכשיו זה רשמי. ענקית התרופות הישראלית טבע -1.12% טבע 6,069 -1.12% בסיס:6,138 פתיחה:6,053 גבוה:6,240 נמוך:6,030 תמורה:29,870,976 לעמוד ציטוט חדשות גרפים פרופיל חברה המלצות כתבות נוספות בנושא: הודיעה כי היא רוכשת את חטיבת הגנריקה של אלרגן בסכום עתק של 40.5 מיליארד דולר, מדובר בעסקה הגדולה ביותר אי פעם של חברה ישראלית - ובפער אדיר. במעמד סגירת העסקה תקבל אלרגן 33.75 מיליארד דולר במזומן ועוד מניות של טבע המוערכות היום ב-6.75 מיליארד דולר המהוות פחות מ-10% משווי השוק של טבע. העסקה אושרה בדירקטוריונים של טבע ואלרגן וצפויה להיסגר סופית ברבעון הראשון של 2016.
בהודעה ששחררה טבע, נכתב כי החברה מאמינה כי הרכישה תביא לעליית ערך משמעותית ברווח למניה על בסיס non-GAAP, כולל עלייה דו ספרתית ברווח למניה על פי non-GAAP בשנת 2016 ועלייה של למעלה מ-20% בשנה השנייה והשלישית שלאחר השלמת העסקה.
והנה "מספר הקסם": טבע מדווחת כעת כי היא צופה סינרגיות בהוצאות וחסכונות מס של כ-1.4 מיליארד דולר בשנה, הניתנים להשגה עד השנה השלישית ממועד השלמת העסקה. טבע צופה כי החסכונות יושגו מהתייעלות ברמה התפעולית, בהוצאות הנהלה וכלליות, בייצור, בשיווק ובמכירות. זה הנתון הקריטי מבחינת טבע בעסקה הזו. נציין כי בעסקת מיילן דובר על סינרגיות שייתרמו עד 2 מיליארד דולר בשנה (כלומר עסקה טובה יותר), אך מדובר היה בעסקה יקרה יותר שאמורה הייתה להסתכם בכ-45 מיליארד דולר.
מעבר לכך, טבע צופה כי חברת הגנריקה הגלובלית של אלרגן תתרום כ-2.7 מיליארד דולר ב-EBITDA ב-2016, לא כולל סינרגיות. עם השלמת העסקה, טבע צופה הכנסות על הנייר (Pro-forma) של כ-26 מיליארד דולר ו-EBITDA של כ-9.5 מיליארד דולר בשנת 2016, כולל צפי למכירות בהיקף של 11 מיליארד דולר מחוץ לארה"ב. כמו כן, טבע מאמינה כי הרכישה תביא לעלייה משמעותית ברווח למניה על בסיס non-GAAP, לרבות צפי לעלייה דו ספרתית ברווח למניה על פי non-GAAP בשנת 2016 ועלייה של למעלה מ-20% בשנה השנייה והשלישית שלאחר השלמת העסקה.
ארז ויגודמן, נשיא ומנכ"ל טבע: "עסקה זו עולה בקנה אחד עם יעדיה האסטרטגיים של טבע הן בתחום הגנרי והן בתחום תרופות המקור. באמצעות הרכישה של חברת הגנריקה הגלובלית של אלרגן, אנו נבנה תשתית חזקה לצמיחה ארוכת טווח ובת קיימא, המבוססת על יכולות מובילות בגנריקה ועל צבר מוצרים מהשורה הראשונה בעולם אשר יאיץ את יכולתנו לבנות פורטפוליו מוצרים ייחודי בתחום הגנרי, בתרופות המקור ובשילוב שביניהם פורטפוליו התרופות והמוצרים הגנריים של שתי החברות משלימים זה את זה, ומספקים לטבע צמיחה איכותית ורווחיות משופרת, כמו גם את קנה המידה והמשאבים להרחבת יכולותינו בתחום תרופות המקור".
ויגודמן אמר עוד כי "בהינתן הידע וההבנה המעמיקים שלנו את עסקיה של חברת הגנריקה הגלובלית של אלרגן, אשר הינם מן השורה הראשונה בעולם, אנו משוכנעים שנוכל לממש עבור בעלי המניות שלנו את הסינרגיות, ולהשיג את הצמיחה הגלומים בעסקת הרכישה וכן לבצע במהירות את האינטגרציה של חברת הגנריקה הגלובלית של אלרגן אל תוך טבע. עם הכנסות על הנייר (Pro-forma) של כ- 26 מיליארד דולר, ו-EBITDA משולב של כ-9.5 מיליארד דולר החזוי ל-2016, רכישה זו מחזקת את האסטרטגיה שלנו, מאיצה צמיחה, ומגדילה את הגיוון בהכנסות ממוצרים שונים ומגיאוגרפיות שונות, וזאת באופן התומך במודל העסקי החדש שלנו. אני סמוך ובטוח כי כתוצאה מהפרופיל הפיננסי המשופר בעקבות עסקה זו נהיה ממוצבים טוב עוד יותר לממש את פירות המחקר האינטגרטיבי והחדשני של טבע בתרופות המקור והגנריקה, באופן התומך בצמיחה בהכנסות והמרחיב את פורטפוליו החברה כולה."
האם בצוע העסקה אמור להשפיע על שער החליפין של הדולר באיזשהו אופן ?
מחזיק טבע המון זמן. רווח מטורף.חברים , זה הזמן לאסוף!
סופסוף רואים שלטבע יש הנהגה מקצועית עם חזון שתוביל את החברה לשיאים חדשים! יישר כוח ובהצלחה!!!
מתי מתחיל המסר הרציף?
פחחח כן בטח ! ממש!
איך יתכן שמיילן הגישו את ההצעה לרכישת פריגו בשביל לחסום את הצעת טבע אם הם הציעו אותה עוד לפני ההצעה של טבע ?? אייייייך ???